23.1.2015 Jurnalul Oficial al Uniunii Europene L17/1 II (Acte fără caracter legislativ) REGULAMENTE REGULAMENTUL DELEGAT (UE) 201 5/68 AL COMISIEI din 15 octombrie 2014 de completare a Regulamentului (UE) nr. 167/2013 al Parlamentului European și al Consiliului în ceea ce priveşte cerințele referitoare la sistemul de frânare al vehiculelor pentru omologarea vehiculelor agricole și forestiere (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, Având în vedere Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole şi forestiere (!), în special articolul 17 alineatul (5), întrucât: (1) Piaţa internă cuprinde o zonă fără frontiere interne, în cadrul căreia se asigură libera circulație a mărfurilor, a persoanelor, a serviciilor și a capitalului. În acest scop, se aplică un sistem cuprinzător de omologare de tip al UE şi un sistem consolidat de supraveghere a pieţei pentru vehiculele agricole și forestiere, precum şi pentru sistemele, componentele și unitățile tehnice separate ale acestora, astfel cum este definit prin Regulamentul (UE) nr. 167/2013. (2)  Termenul „vehicule agricole şi forestiere” acoperă o gamă largă de vehicule de diferite tipuri, cu unul sau mai multe axe, cu două, patru sau mai multe roți sau cu șenile, de exemplu, tractoarele pe roți, tractoarele cu şenile, remorcile și echipamentele remorcate, utilizate pentru o largă varietate de scopuri agricole și forestiere, inclusiv pentru lucrări cu scop special. (3 În timp ce cerințele prezentului regulament sunt în conformitate cu legislația existentă modificată ultima dată în 1997, progresul tehnic impune în special adaptarea în detaliu a normelor de încercare, precum şi introducerea unor dispoziții specifice pentru rezervoarele de energie, vehiculele cu propulsie hidrostatică, vehiculele cu sisteme de frânare inerţiale, vehiculele cu sisteme complexe de comandă electronică, sistemele antiblocare, precum şi sistemele de frânare comandate electronic. (4)  Prezentul regulament include, de asemenea, cerințe mai stricte în comparație cu Directiva 76/432/CEE a Consiliului ('), abrogată prin Regulamentul (UE) nr. 167/2013, cu privire la comanda frânelor vehiculelor remorcate şi cuplarea sistemului de frânare între tractor și vehiculele remorcate. (5)  Prin Decizia 97/836/CE a Consiliului (), Uniunea a aderat la Comisia Economică pentru Europa a Naţiunilor Unite (CEE-ONU), Regulamentul nr. 13. Cerințele de fond stabilite în anexa 18 la regulamentul respectiv cu privire la aspectele legate de siguranța sistemelor complexe de comandă electronică a vehiculelor ar trebui să fie preluate în prezentul regulament, dat fiind că ele reflectă cele mai recente evoluții tehnologice. (6) Cu toate că sistemele antiblocare sunt foarte des întâlnite la vehiculele cu o viteză maximă prin construcţie de peste 60 km/h şi ar putea fi considerate, prin urmare, adecvate și impuse obligatoriu începând cu aplicarea prezentului regulament, aceste sisteme nu sunt încă disponibile pe scară largă pentru vehiculele cu o viteză prin () JOL60,2.3.2013,p.1. () Directiva 76/432/CEE a Consiliului din 6 aprilie 1976 de apropiere a legislațiilor statelor membre cu privire la dispozitivele de frânare ale tractoarele agricole sau forestiere cu roți JOL 122, 8.5.1976, p.1): () Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Naţiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoaşterea reciprocă a omologărilor acordate pe baza acestor specificații („Acordul revizuit din 1958”) (JOL 346,17.12.1997,p. 78).